MUITINĖS DEPARTAMENTO

PRIE LIETUVOS RESPUBLIKOS FINANSŲ MINISTERIJOS

GENERALINIS DIREKTORIUS

ĮSAKYMAS

DĖL MUITINĖS DEPARTAMENTO PRIE LIETUVOS RESPUBLIKOS FINANSŲ MINISTERIJOS GENERALINIO DIREKTORIAUS 2017 M. KOVO 24 D. ĮSAKYMO
NR. 1B-234 „DĖL MUITINĖS ELEKTRONINIŲ PASLAUGŲ TEIKIMO TAISYKLIŲ PATVIRTINIMO“ PAKEITIMO

2021 m. birželio 22 d. Nr. 1B-416

Vilnius

1.	Pakeičiu Muitinės elektroninių paslaugų teikimo taisykles, patvirtintas Muitinės departamento prie Lietuvos Respublikos finansų ministerijos generalinio direktoriaus 2017 m. kovo 24 d. įsakymu Nr. 1B-234 „Dėl Muitinės elektroninių paslaugų teikimo taisyklių patvirtinimo“:

1.1.	Pakeičiu 22.2 papunktį ir jį išdėstau taip:

„22.2.	asmenį identifikuojantis kodas (asmens kodas ir (arba) pridėtinės vertės mokesčio (toliau – PVM) mokėtojo kodas, jeigu asmuo yra PVM mokėtojas. Muitų teisės aktų reguliuojamą veiklą vykdantys asmenys nurodo EORI kodą). Tuo atveju, kai užsienio valstybės pilietis neturi asmens kodo, nurodomas paso ar kito, jo tapatybę patvirtinančio dokumento kodas“.

1.2.	Pakeičiu 81 punktą ir jį išdėstau taip:

„81. BAP priemonėmis tvarkomi šie asmens duomenys:

81.1.	vardas, pavardė;

81.2.	asmens kodas;

81.3.	adresas;

81.4.	elektroninio pašto adresas;

81.5.	telefono numeris;

81.6. EORI kodas.“

1.3.	Pakeičiu 1 priedą:

1.3.1.	Papildau 12 punktu:

12. Vieno langelio informacinės sistemos elektroninės paslaugos
Paslaugos teikimo adresas	https://vls.lrmuitine.lt
Specifinės sąlygos paslaugai gauti	Nėra
Informacinė sistema	Veiklos profilis	Suteikiamos teisės	Numatytasis
Vieno langelio informacinė sistema (VLS)	VLS_Internal	Su muitine bendradarbiaujančių institucijų išduotų leidimų, susijusių prašymų duomenų ir būsenų peržiūra, muitinės ir reeksporto deklaracijų būsenų pasitikrinimas	Taip

1.3.2.	Papildau 13 punktu:

13. Mažos vertės siuntų deklaravimas
Paslaugos teikimo adresas	https://imdas.lrmuitine.lt arba paslauga teikiama sistema-sistema būdu
Specifinės sąlygos paslaugai gauti	Nėra
Informacinė sistema	Veiklos profilis	Suteikiamos teisės	Numatytasis
Išmanioji muitinės deklaracijų apdorojimo sistema (iMDAS)	iMDAS_LVC	Elektroninių mažos vertės siuntų deklaracijų duomenų mainai su Lietuvos muitine ir jų muitinio įforminimo eigos stebėsena	Taip

2.	Nustatau, kad:

2.1.	paslaugų gavėjams, iki 2021 m. liepos 1 d. turėjusiems prieigą prie muitinės elektroninių paslaugų, papildomai suteikiamos teisės gauti Muitinės elektroninių paslaugų teikimo taisyklių 1 priedo 12 ir 13 punktuose nurodytas paslaugas;

2.2.	šis įsakymas įsigalioja 2021 m. liepos 1 d.

Generalinis direktorius	Darius Žvironas